**Жалпыұлттық педагогиканың қанат жаюы және Ыбырай Алтынсарин ашқан мектептер**

Кең байтақ Қазақ елі кемеңгерлерге кенде болмаған. Солардың қатарында көрнекті ағартушы, қоғам қайраткері, жаңашыл педагог, ғалым-этнограф, ақын, прозашы, қазақ жазба әдебиеті мен қазақ әліпбиінің негізін қалаушы, орыс жазу таңбалары негізінде қазақ әліпбиін құрастырушы Ыбырай Алтынсаринның қашанда шоқтығы биік. Өйткені, ұлы тұлғаның ұлт мүддесі мен ұрпақ болашағы жолында сіңірген еңбегі ұшан-теңіз. Басқаны айтпағанның өзінде «Бір Аллаға сыныйып, Кел балалар, оқылық. Оқығанды көңілге, Ықыласпен тоқылық» деп барша қазақ баласын ілім-білімге шақырып, ізгіліктің нұрын шашуы өшпес өнеге екендігі даусыз. Сондықтан да мен осы мақаламда Ыбырай Алтынсарин ашқан мектептерді дәріптей отырып, жалпыұлттық педагогиканың дамуын тереңірек талдағанды жөн көрдім.

Жәңгір хан – өзінің қысқа ғұмырында ғылымға ден қойып, ағартушылық жұмыстарын жүзеге асыруды мақсат тұтқан қазақтың алғашқы оқыған билеушісі. Қазақ даласындағы ең алғашқы мектепті Жәңігір хан ашты. Жәңгір хан XIX ғасырдың 30-шы жылдарының орта тұсында хан ордасында орталық мектеп ұйымдастыруды ойластыра бастайды. Оның ойы бойынша, бұл мектептің балаларды Ресейдің арнайы оқу орындарына түсу үшін дайындауы керек еді. 1841 жылы хан ордасында алғашқы мектеп ашылды. Мектепті ұстап тұру шығындарын хан өз мойнына алды. Жәңгір хан 1845 жылы дүниеден озды. Ол өзі қайтыс болғанға дейін мектептің шығындарын жеке қаражатынан төледі, тіпті, шәкірттердің сынақтарын да өзі өткізіп отырды. Іс жүзінде ол мектептің алғашқы ұстазы болды, ал татар Садриддин Аминов мектеп ісі бойынша оның көмекшісі қызметін атқарды. Кейіннен Орынбор кадет корпусын тәмамдаған бұл мектептің түлектері алған білімдерімен қатар офицер шендеріне де ие болды. Алғашқы мектеп Қазақстанның жалпы мәдени қозғалысында маңызды роль атқарды. Жәңгір хан: «Біздің балаларымыз білім ала отырып, қоғамға қызмет ету үшін қажет барлық ғылымдарды үйренетін болады. Мұның бәрі мені қуантады. Өйткені, білімге қол жеткізу – менің халқым үшін үлкен бақыт!» - деп жазған еді. Сондай-ақ көрнекті ағартушы, қоғам қайраткері, жаңашыл педагог, ғалым-этнограф, ақын, прозашы, қазақ жазба әдебиеті мен қазақ әліпбиінің негізін қалаушы, орыс жазу таңбалары негізінде қазақ әліпбиін құрастырушы — Ыбырай Алтынсаринның өмірі мен шығармашылық қызметі қазақ халқының тарихындағы жарқын беттердің бірі болып табылады.

Жалпы, қазақ даласында педагогиканың негізінің қалануы Жәңгір ханның есімімен тығыз байланысты. Халқымыздың даңқты перзенті өзінің қысқа ғұмырында ғылымға ден қойып, ағартушылық жұмыстарын жүзеге асыруды мақсат тұтты. Сонымен қатар ол қазақтың алғашқы оқыған билеушісі ретінде де көпке мәлім. Қазақ даласындағы ең алғашқы мектепті де Жәңігір хан ашты. Тарихқа жұгінсек, Жәңгір хан XIX ғасырдың 30-шы жылдарының орта тұсында хан ордасында орталық мектеп ұйымдастыруды ойластыра бастайды. Оның ойы бойынша, бұл мектептің балаларды Ресейдің арнайы оқу орындарына түсу үшін дайындауы керек еді. 1841 жылы хан ордасында алғашқы мектеп ашылды.

Ал Ыбырай Алтынсариннің ашқан тұңғыш мектебі 1864 жылы Торғай қаласында іске кірісті. 1879 жылы Қостанай қаласы облыс орталығы болып құрылғаннан кейін мектеп үшін тастан ғимарат салу мәселесі шешілді. Мектеп ғимаратының құрылысы 1882 жылы басталды. 1884 жылы болса Троицк орыс-қазақ мектебі жаңа тас ғимаратқа көшіріліп, «Қостанай екі сыныптық орыс-қазақ училищесі» деп атала бастады. Жабылу шегінде тұрған мектептің жаңа ғимаратқа көшірілуі- Ыбырай Алтынсаринның тікелей еңбегі.

Ыбырай Алтынсарин өзінің педагогикалық қызметінде оқушылардың тәрбие мәселесіне ғана емес, еңбекке де ерекше назар аударған. Сол себепті де ол Торғайда қолөнер училищесін ашып, кейін ол Яковлев училищесі деп аталды. Ол басынан бастап облыстың уездік қалаларының барлығында бір-бірден орталық училищеден ашуды көздеген еді. Торғай облысы аумағындағы ауылдарды аралап жүріп, халықтан қаражат жинады. Илецк, Николаев, Торғай, Ырғыз уездерінде бір-екі сыныптық орыс-қазақ училищеден ашты. Бұл оқу орындарын мұғалімдермен қамтып, шәкірттермен толтырды. Мектептерді ашпас бұрын Ы.Алтынсарин елді мекендердің аумақтық орналасуын, халықтың жиілігін алдын-ала зерттеп отырды. Содан кейін ғана нақты іске кірісті.

 Қазақстан жерінде әйелдерді оқыту ісінің басталуы да айтулы ағартушының есімімен тығыз байланысты. Бұл маңызды бастаманы іске асыру кезінде де ол патша өкіметі тарапынан жасалған кедергілерге тап болды. Ырғызда қазақ қыздарына арналған интернаты бар арнайы мектеп ашылғанда оның қуанышында шек болған жоқ. Осы орайда Ы.Алтынсарин уездік, болыстық, ауыл мектептерінің ашылуымен бірге 1883 жылы Орск қаласында тұңғыш қазақ Мұғалімдер мектебінің негізін қалауға зор еңбек сіңірді. Онда қазақ мектептері үшін мұғалімдер даярланды. 1887 жылы 10 желтоқсанда көрнекті ұстаз Қостанай уезінде Обаған бір сыныптық болыс мектебінде жеке алғашқы сабақтарын берді. Бұл мектеп кейіннен орыс-қазақ училищесі болып өзгертілді. Бұдан бөлек 1940 жылы 7 шілдеде 2 курс құрамымен Меңдіқара қазақ педагогикалық училищесі ашылады. 1949 жылы училищеге қазақ халқының ұлы перзенті, оның негізін қалаушы - Ыбырай Алтынсариннің есімі берілді. 25 жыл өткеннен соң училище Рудный қаласына көшірілді, ал 1992 жылы Ы. Алтынсарин атындағы Рудный әлеуметтік-гуманитарлық колледжі болып ауыстырды.

Ұлы ойшыл Ыбырай Алтынсарин жастардың, бүкіл қазақ халқының сүйікті адамы болды. Ғұмырын халық ағарту ісіне, мектеп ашып, кітап бастырып, бала оқытуға арнаған ұлт педагогінің есімі осылайша қазақ ұлттық педагогикасының іргесін қалаушы ретінде төл тарихымызда алтын әріптермен жазылып қалды. Ендігі кезекте біз оның ұлағатты ұстанымдарын өскелең ұрпаққа дәріптеп, тегедей теңіздей тағылымын сіңіре білуіміз керек.